stanford-oval/wikipedia huggingface dataset:
אופטיקה (אגודה)

| --- | --- |
סמליל אופטיקה
 התאגדות:  אגודה מקצועית
 תחום:  אופטיקה ופוטוניקה
 שפה רשמית:  אנגלית
 מדינה:  ארצות הברית 
 משרד ראשי:  וושינגטון די. סי. וושינגטון די. סי.
 מטה הארגון:  וושינגטון די. סי. 
 מקום פעילות:  עולמית
 מייסדים:  פרלי ג. נאטינג 
 חברים:  22,000
 עובדים:  150
 תקופת הפעילות:  1916–הווה (כ־108 שנים)
 optica.org
 
אופטיקה (באנגלית: Optica; עד ספטמבר 2021: האגודה האופטית של אמריקה, באנגלית: The Optical Society of America, בראשי תיבות: OSA) היא אגודה מדעית המוקדשת לקידום המחקר התאורטי והניסיוני של אור ואופטיקה. האגודה מארגנת כנסים, תערוכות, מוציאה מספר מגזינים מדעיים (AO, JOSA A, JOSA B, OL), מממנת מחקרים רבים, שיתופים עם התעשייה ובנוסף מקדישה מאמצים רבים לקידום הידע המדעי של תלמידים צעירים בפיזיקה בכלל ובאופטיקה בפרט. קבוצות מחקר שמייצגות את האגודה פזורות על פני העולם ביותר ממאה מדינות שונות ומגיעות מתחומי מחקר שונים: פיזיקה, ביולוגיה, מחקר רפואי, הנדסת אלקטרוניקה, הנדסת צגים, תקשורת, חקר הראייה, אסטרונומיה, מטרולוגיה, חקר חומרים, דימות ועוד.
האגודה בעלת ניהול עצמי מעודדת עזרה הדדית והיא התאחדות מקצועית ששמה לה למטרה את קידום המדע והטכנולוגיה מתחילת המאה ה-20 ועד ימינו אנו. האגודה נוסדה ב-1916 על ידי 30 מדענים חוקרים ומספר חברות מתחום האופטיקה.
בשנת 2006, דיווחה האגודה על 14,000 חברים, במהלך אותה שנה האגודה פרסמה 33,000 דפים של פרסומים מדעיים ואירחה 22,000 משתתפים בכנסים ופגישות ברחבי העולם.
הערות שוליים

↑  A new light. A new day. A new brand., optica.org
| --- | --- |
בקרת זהויות :  NLI: 987007266134005171  CiNii: DA00534515  GND: 2743-1  ISNI: 0000 0004 0466 6096  LCCN: n82091895  NKC: nlk20040157455  Trove: 939409  VIAF: 149938319   WorldCat (עם VIAF): 149938319 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
אג'ידיו פורצ'ליני

| --- | --- |

 לידה:  26 באוגוסט 1688 אלנו די פיאבה, איטליה 
 פטירה:  4 באפריל 1768 (בגיל 79) אלנו די פיאבה, איטליה 
 השקפה דתית:  הכנסייה הקתולית 
 
אג'ידיו פורצ'ליני (באיטלקית: Egidio Forcellini;‏ 26 באוגוסט 1688 – 5 באפריל 1768) היה מלומד הומניסט, פילולוג ומילונאי מומחה איטלקי בשפה הלטינית, כומר קתולי בהכשרתו.
חייו

אג'ידיו פורצ'ליני נולד בכפר פנר באזור טרוויזו (כיום חלק מקומונת אלאנו די פיאבה, בפרובינציית בלונו, בוונטו), במשפחה דלת אמצעים. הוריו, ברנרדינו פורצ'ליני ומדלנה אליזבטה ג'יורלמו היו איכרים.
בהתערבות דודו מצד אביו, אוברטו, שהיה כומר ביישוב סגוזינו, בשנת 1704 נרשם אג'ידיו לסמינר לכמרים שהוקם בפאדובה על ידי גרגוריו בארבאריגו. במוסד זה היה פורצ'ליני לתלמידו וידידו של המילונאי יאקופו פצ'ולאטי והפך לכומר בגיל 23.
מצעירותו פורצ'ליני הקדיש את עצמו ללימוד שפות ולמילונאות וכתב יחד עם פצ'ולאטי מהדורה חדשה של המילון הרב-לשוני לשפה הלטינית (לשבע שפות) של אמברוג'ו קאלפיו Septem linguarum Calepinus, hoc est Lexicon Latinum variarum linguarum interpretatione adjecta in usum Seminarii Patavini שפורסמה בשנת 1726. בהתחלה, כמו בספר על ה"אורתוגרפיה האיטלקית" שכתבו ביחד, לא ציין פצ'ולאטי את תרומתו של פורצ'ליני לספרים אלה. יחד עם זאת שיתוף הפעולה בין השניים לא הפסיק. 
בשנים 1730-1724 כיהן פורצ'ליני כמנהל (prefetto degli studi) ומורה לרטוריקה בסמינר לכמרים בצ'נדה (בימינו ויטוריו ונטו). בהמשך שב ב-1731 לפאדובה והתמסר למחקריו בתחום המילונים. בשנים 1751-1742 היה כומר מוודה בסמינר בפאדובה. בשנת 1751 שוחרר מהתפקיד האחרון והופקד על הספרייה של הסמינר.
המילון הגדול לשפה הלטינית

פורצ'ליני התחיל לעבוד על הפרויקט הזה החל משנת 1718, בגיל 30. קרא לשם מטרה זו את כל קורפוס הספרות הלטינית ואת אוספי הכתובות הרומיות. עבד שש שנים רצופות, עד שהגיע לערך " comitor", אחרי ששלוש שנים וחצי לקח לו לכתוב את כל הערכים באות A. בגלל שילוחו לעבודה בסמינר בצ'נדה נאלץ להפסיק את הפרויקט לשבע שנים. באותה תקופה התמסר בעיקר להוראה ולחינוך הכמרים לעתיד. ב-1731 הוחזר לסמינר בפאדובה ואז יכול לחדש את מאמציו בכתיבת המילון המיוחל.
אולם ב-1732 מינויו ככומר מוודה שהיה כרוך בעמל לא קטן, אילץ אותו להאט מאוד את קצב עריכת המילון. העברתו בשנת 1751 לתפקיד מנהל הספרייה (בהחלטת הקרדינל קרלו רצוניקו, לימים האפיפיור קלמנס השלושה עשר) הקלה על השלמת העבודה בכתיבת המילון, שהסתיימה בשנת 1753. בשנתיים הבאות הוא חזר על החומר הכתוב.
בסך הכול כתיבת המילון דרשה 34 שנים. לודוביקו ויטאלי, מומחה בדפוס הלטיני, שעבד בבית הדפוס של הסמינר בפאדובה, העתיק את כתב היד בשישה -עשר כרכים תוך שמונה שנים. ב-1765 המילון נחשב מוכן להדפסה, אבל קשיים כלכליים ורצון המוציאים לאור לסיים את למכור העותקים של המילון
של קאלפיו, גרם לעיכוב הפרסום.
פרוצ'ליני פרש לכפר הולדתו עם קצבה קטנה של 100 דוקטים לשנה. עסק עד ימין האחרונים בחינוך ובווידוי בני המקום. 
לא הספיק לראות את ההוצאה לאור של עבודת חייו.
המילון של פורצ'ליני כולל את התרגום לאיטלקית וליוונית של מילה לטינית, והוא מלא בציטוטים מן הספרות בשפה הלטינית.
פורצ'ליני נפטר בפאדובה ביום בימי חג הפסחא בשנת 1768. 
לפורצ'ליני היה אח צעיר, משורר, בשם מרקו (1794-1712), איתו התכתב ושחיבר ביוגרפיה עליו.
כתביו > המילון "Totius Latinitatis"

בשמו המלא - Totius Latinitatis lexicon, consilio et cura Jacobi Facciolati opera et studio Aegidii Forcellini, lucubratum. Patavii : typis Seminarii, 4 voll., 1771
מהדורות:
1771, בפועל 1772 בפאדובה, - 4 כרכים in folio, הדפסה חדשה ב-1805.
1816 מהדורה עם תוספת של כרך אחד, פאדובה
1927-1837 4 כרכים in quarto, בערכית ג'וזפה פורלנטו
1850-1860 הדפסות חוזרות בוונציה ובפאדובה, בהשגחת פרנצ'יסקו קוארדיני
אחרי מותו

הספר הוצא לאור בשנת 1772 אחרי שנשלח לבית הדפוס כבר בשנת 1768, בפקודת הבישוף החדש של פאדובה, פריולי.
הלקסיקון הלטיני של פורצ'ליני, במהדורה מודפסת מהשנים 1887-1858, הנשמרת בספרייה של אוניברסיטת גראץ
אוגוסט אייגרובר

| --- | --- |

 לידה:  16 באפריל 1907 שטייר, אוסטריה 
 הוצאה להורג:  28 במאי 1947 (בגיל 40) כלא לנדסברג, גרמניה המערבית 
 מדינה:  אוסטריה 
 מפלגה:  המפלגה הנאצית 
 
אוגוסט אייגרובר (בגרמנית: August Eigruber;‏ 16 באפריל 1907 – 28 במאי 1947) היה קצין נאצי אוסטרי בכיר, שימש כמנהיג מחוז (Gauleiter) דנובה עילית (Reichsgau Oberdonau) וראש מדינת אוסטריה עילית בתקופת השלטון הנאצי. הוצא להורג לאחר משפט בידי בעלות הברית.
ביוגרפיה

הוא נולד בשטייר אוסטריה. לאחר שסיים את חטיבת הביניים החל ללמוד גאודזיה ומכניקה במוסד ההוראה הפדרלי האוסטרי. בנובמבר 1922 הצטרף לתנועה הנאצית באוסטריה והפך למנהיג התנועה בשנת 1925. באפריל 1928 הצטרף לשורות המפלגה הנאצית, ובאוקטובר 1930 עמד בראש מטה המפלגה בעירו. על חברותו במפלגה הנאצית האוסטרית, שהוצאה מחוץ לחוק, הוא ישב בכלא במשך מספר חודשים.
מחודש מאי 1935 עמד אייגרובר בראש הגאו של אוסטריה העילית, ובשנת 1936 היה למנהל הגאו. לאחר האנשלוס, סיפוח אוסטריה לגרמניה הנאצית, הוא מונה לתפקיד "לנדסהאופטמן" (בגרמנית: מושל) ב-14 במרץ 1938. מיום 10 באפריל 1938 הוא שימש כיועץ לממשלה. זמן קצר לפני מכן, עוד במרץ 1938, הצטרף אייגרובר לשורות האס אה והגיע לדרגת בריגדפיהרר.
ב-22 במאי 1938 הוא הועבר לאס אס בתפקיד "שטאנדרטנפיהרר", עלה לדרגת בריגדפיהרר בינואר 1939 ולדרגת גרופנפיהרר בשנת 1940. ב-1 באפריל 1940 מונה לתפקיד מושל-רייך ("רייכשטאטהאלטר"), מינוי שהוביל לקידומו בנובמבר 1942 לתפקיד "מפקח ההגנה של הרייך". ביוני 1943 קודם פעם נוספת והגיע לדרגת אובר-גרופנפיהרר.
לאחר מלחמת העולם השנייה

מיד לאחר כניעתה של גרמניה ללא תנאים במאי 1945, אייגרובר נעצר בזאלצקמרגוט על ידי צבא ארצות הברית, והועמד למשפט במסגרת משפטי דכאו. במשפט מאוטהאוזן-גוזן נידון אייגרובר למוות בפני בית דין צבאי על אחריותו לפשעים נגד האנושות שהתחוללו במחנה מאוטהאוזן. הוא הוצא להורג בכלא לנדסברג בתלייה ב-28 במאי 1947.
אופטימיזציית קן הנמלים

אופטימיזציית קן הנמלים (באנגלית: Ant Colony Optimization ובראשי תיבות ACO) היא שיטת אופטימיזציה ששימושה המקורי הוא למציאת פתרון מקורב לבעיות קשות בתורת הגרפים שעיקרן מציאת מסלולים קצרים במשקל או מרחק, לדוגמה, בעיית הסוכן הנוסע. את השיטה ניסח ד"ר מרקו דוריגו בשנת 1992 כחלק מעבודת הדוקטורט שלו. הבעיה הראשונית אותה פתר דוריגו בעזרת שיטה זו הייתה הגרסה הסכמטית של מציאת מקור מזון בסביבת קן נמלים.
אנלוגיה מעולם הנמלים

בעולם הטבע הנמלים בתחילה משוטטות באופן אקראי על פני הקרקע בסביבת הקן. אם נמלה מוצאת מקור מזון היא נושאת ממנו חלק ומותירה שובל של פרומונים לאורך המסלול שבין הקן למקור המזון. נמלים משוטטות אחרות שנתקלות בשובל עשויות לבחור להמשיך לטייל לאורכו בסבירות גבוהה בהתאם לרמת הפרומון לאורך השביל. כל נמלה שמתווספת לאורך השביל מחזקת את כמות הפרומון שבו. כאשר מתכלה המזון, נמלים ימשיכו לשוטט באופן אקראי לכיוונים אחרים ולא לחזור על עקבות הפרומון לאורך השביל ולאחר זמן הוא יתנדף. בצורת הסריקה הזו, נמלים יעדיפו לטייל לאורך מסלולים קצרים יותר במרחק היות שתדירות מעבר הנמלים בהן גבוהה יותר בהשוואה למסלולים ארוכים במרחק ולכן ריכוז הפרומון בהם ישמר ברמות גבוהות יותר בהתאם.
ראו גם

אופטימיזציית הנחיל
אולפיאנוס

| --- | --- |

 לידה:  170 ‏צוֹר‎, האימפריה הרומית 
 פטירה:  228 (בגיל 58 בערך) רומא, האימפריה הרומית 
 שם לידה:  Gnaeus Domitius Annius Ulpianus 
 מדינה:  רומא העתיקה 
 שפות היצירה:  לטינית 
 
גנאיוס דומיטיוס אניוס אולפיאנוס (בלטינית: Gnaeus Domitius Annius Ulpianus;‏ 170 בערך – 223 או 228 לספירה) היה משפטן רומי יליד העיר צור (לבנון). הוא עבר לרומא ונחשב לאחד מברי הסמכא המשפטיים הגדולים של זמנו. הוא היה אחד מחמשת המשפטנים שעליהם היו אמורות להתבסס החלטות לפי חוק הציטוטים (אנ') (Lex citationum) של הקיסר ולנטיניאנוס השלישי (המאה ה-5), והוא סיפק לדיגסטה של יוסטיניאנוס (המאה ה-6) כשליש מתוכנה.
ביוגרפיה

זמן ומקום הולדתו המדויקים אינם ידועים, אולם תקופת פעילותו הספרותית הייתה בין 211 ל-222 לספירה. הוא הופיע לראשונה בחיים הציבוריים כשמאי באולם של המשפטן פפיניאנוס (אנ') וחבר במועצה של הקיסר ספטימיוס סוורוס; תחת הקיסר קרקלה הוא נשא בתפקיד magister libellorum. הקיסר אלגאבאלוס גירש אותו מרומא, אך עם עלייתו לשלטון של הקיסר סוורוס אלכסנדר (222) הוא הוחזר לתפקידו, ולבסוף הפך ליועצו הראשי של הקיסר ולפראיפקטוס פראיטוריו (אנ') (praefectus praetorio).
בתקופת השושלת הסוורית, הייתה משרת הפראיפקטוס הפראיטוריאני באיטליה דומה יותר ויותר לתפקיד מינהלי כללי, והייתה נטייה למנות משפטנים כמו פפיניאנוס, שמילא את התפקיד משנת 203 ועד הוצאתו להורג עם עלייתו של קרקלה. תחת סוורוס אלכסנדר הוחזקה הפראיפקטורה הפראיטוריאנית (אנ') (praefectura praetorio) על ידי אולפיאנוס עד להתנקשותו על ידי המשמר הפרטוריאני בנוכחות הקיסר עצמו.
צמצום הפריבילגיות שניתנו למשמר הפרטוריאני על ידי הקיסר אלאגבאלוס עורר את עוינותם של אנשי המשמר, והוא נמלט בקושי מנקמתם; בסופו של דבר, הוא נרצח בארמון על ידי המשמר, אולי במהלך מהומה בין החיילים לאספסוף.
הייתה לו וילה מפוארת בסנטה מרינלה (אנ') על החוף מצפון לרומא.
חיבוריו

חיבוריו כוללים את Ad Sabinum, פרשנות ל- ius civile, בלמעלה מ-50 ספרים; Ad edictum, פירוש על "הצו", ב-83 ספרים; אוספים של דעות, תגובות ומחלוקות; ספרי חוקים ומוסדות; חיבורים על תפקידיהם של המגיסטראטים השונים – אחד מהם, De officio proconsulis libri x, הוא הצגה מקיפה של הדין הפלילי; מונוגרפיות על חוקים שונים, על נאמנויות צוואה ועוד מגוון חיבורים. סך כל כתביו סיפקו לדיגסטה של הקיסר יוסטיניאנוס הראשון (המאה ה-6) כשליש מתוכנה, והפרשנות שלו על "הצו" לבדו סיפקה כחמישית מתוכנה. כסופר, הוא מתאפיין בהסבר דוקטרינרי בעל ערך גבוה, שיקול דעת של ביקורת ובהירות של סידור, סגנון ושפה. גם נזקפת לו עריכת לוח תמותה (לוח התמותה של אולפיאנוס (אנ')) הראשון אי פעם.
אוסף "הפרגמנטים של דומיטיוס אולפיאנוס" (Domitii Ulpiani fragmenta), המורכב מ-29 כותרים, נערך לראשונה על ידי טיליוס (פריז, 1549). מהדורות נוספות הן מאת הוגו (אנ') (ברלין, 1834), בוקינג (Booking, בון, 1836), המכילות קטעים מהספר הראשון של "המוסדות" (Institutiones) שגילה אנדליכר (Endlicher) בווינה ב-1835, וב- Textes de droit romain של ז'יראר (Girard, פריז, 1890).
מורשת

בחקר המשפט, ייתכן כי אולפיאנוס זכור בזכות הביטוי "עקרונות היסוד של החוק הם: לחיות בכבוד, לא לפגוע באף אדם אחר, לתת לכל אחד את גמולו" (Juris praecepta sunt haec: honeste vivere, alterum non laedere, suum cuique tribuere).
ההנחה הייתה במשך זמן רב שאולפיאנוס היה מודל לאולפיאנוס של אתנאיוס בחיבורו "החכמים במשתה" (Deipnosophistae). אתניאוס עושה את 'אולפיאנוס' כמדקדק ופילולוג, המאופיין במנהג קריאות הביניים שלו: "היכן המילה הזו מתרחשת בכתב?". הוא מוצג כסימפוזיארך, היושב בראש המשתה (הסימפוזיון) לבדו על ספה; מותו עובר בשתיקה בספר 15 686c. החוקרים כיום מסכימים שאולפיאנוס של אתנאיוס אינו אולפיאנוס ההיסטורי, אך אולי הוא אביו.
תאריך אפשרי של מותו של אולפיאנוס האמיתי, 228 לספירה, שימש באופן שגוי כדי להעריך את תאריך השלמת "החכמים במשתה". אולם לא ניתן לקבוע בוודאות את שנת מותו. רוברט לי קליב (Robert Lee Cleve) טוען שאולפיאנוס מת בשנת 223, על בסיס פפירוס שהתגלה ב-1966.
מהדורות

Angelosanto, Antonio; Marotta, Valerio; Pulitanò, Francesca; Schiavone, Aldo; Tamburi, Francesca, eds. (2023). Cnaeus Domitius Ulpianus. Ad edictum libri IV-VII. Scriptores iuris Romani, 16. Rome: L’Erma di Bretschneider. ISBN 9788891320582.
לקריאה נוספת

Tony Honoré, Ulpian: Pioneer of Human Rights, Oxford University Press, 2002
הערות שוליים

↑  The Editors of Encyclopaedia Britannica, Ulpian | Roman Law, Digest & Institutes, Encyclopedia Britannica, ‏20 ביולי 1998
1 2 3 4  Ulpian, המהדורה האחת-עשרה של אנציקלופדיה בריטניקה
| --- | --- |
בקרת זהויות :  NLI: 987007522759405171  PLWABN: 9810653416705606  BIBSYS: 95005152  BNE: XX1463652  BnF: cb14639343n (data)  CANTIC: a10166646  CiNii: DA01210370  GND: 118803123  ICCU: TO0V050146  ISNI: 0000 0000 7980 1978  LCCN: n81125955  LNB: 000130200  NDL: 00478365  NKC: xx0142444  NLA: 35740908  NLG: 222975  NSK: 000118406  NTA: 068638884  RERO: 02-A003918911  SUDOC: 067309569  Trove: 1066218  VcBA: 495/38674  VIAF: 100210035   WorldCat (עם VIAF): 100210035
SEA (צופן)

SEA (ראשי תיבות של Scalable Encryption Algorithm), הוא צופן בלוקים סקלבילי פרמטרי בסגנון רשת פייסטל המותאם למערכות משובצות מחשב זעירות. SEA הוצג בספרד בוועידת 2006 CARDIS (ועידה שנתית בינלאומית לכרטיסים חכמים).
מוטיבציה

בצפנים סימטריים שהתפרסמו מאז תקן AES בדרך כלל נלקח בחשבון שקלול עלויות יישום מול ביצועים עם דגש על יעילות על מגוון רחב של פלטפורמות מחשוב כיעד משני. לעומת זאת קיימים צפנים מודרניים המתמקדים דווקא בסביבה בה עוצמת המחשוב מוגבלת והתפוקה נמוכה. המטרה היא בעיקר טכנולוגיות בית חכם כמו שליטה ובקרה מרחוק בתאורה, מיזוג אוויר וטמפרטורה מטעמים של חסכון באנרגיה וידידותיות לסביבה. לשם כך קיימת רשת אינטרנט 0 שהיא רשת עמית לעמית איטית אך זולה ופשוטה, הפועלת בסביבה מוגבלת משאבים ומאפשרת לכל מכשיר להתקשר עם מכשיר אחר ישירות. כמו בכל רשת חובה להגן על התקשורת מפני גורמים עוינים או מתחרים. והדבר דורש סט כלים ייעודיים.  {\text{SEA}}_{n,b} הוצע כפתרון אפשרי להצפנה ואימות תעבורת הרשת במערכת כזו. כמו כן בשל זעירות הקוד מתאים גם לתיוג RFID ולסנסרורים אלחוטיים.
צופן SEA פותח על ידי François-Xavier StandaertGilles PiretNeil GershenfeldJean-Jacques Quisquater כצופן פרמטרי גמיש שניתן להתאמה למצבים רבים כמו אופי הקלט, סוג מעבד או אורך המפתח. הוא מותאם להשגת ביצועים אופטימליים עם קוד מינימלי על כל מעבד והביטחון שלו הוא פונקציה של אורך המפתח שנבחר. הצופן ניחן בפשטות הן בהצפנה ופענוח והן בהכנת מפתח ההצפנה.
תיאור האלגוריתם

הפרמטרים מתייחסים לאופן הפעלת הצופן במצבים שונים. גודל בלוק הקלט בסיביות, גודל מפתח הצפנה בסיביות ומספר סבבים משתנה. באופן כללי:
b מתייחס לגודל מילה במערכת בה מיושם הצופן.
n מתייחס לגודל הקלט בסיביות (צריך להיות כפולה של  6b).
\textstyle n_{b}={\frac {n}{2b}} מתייחס למספר המילים בהסתעפות רשת פייסטל.
n_{r} הוא מספר החזרות של פונקציית ההצפנה הפנימית.
הפעולות בצופן הן ברמה הבסיסית ביותר הנתמכת בכל מעבד כיום. XOR, הזזה מעגלית לשמאל או לימין ברמת מילים או סיביות, חיבור מודולו  2^{b} ופונקציית החלפה לפי טבלה.
לצורך החלפה הצופן משתמש בטבלת החלפה 3x8 סיביות:
למען היעילות ההחלפה מתבצעת באופן רקורסיבי על כל שלוש מילות קלט כדלקמן:
הסימנים  \lor  ו- \land  מייצגים את וגם ואו.
תיאור האלגוריתם > הצפנה ופענוח

פונקציית ההצפנה  F_{E}, פונקציית הפענוח  F_{D} ופונקציית המפתח  F_{K} מוגדרות כך:
| 0 | 1 | 2 |
| --- | --- | --- |
|  [L_{i+1},R_{i+1}]=F_{E}(L_{i},R_{i},K_{i}) |  \Leftrightarrow  |  R_{i+1}=R(L_{i})\oplus r(S(R_{i}\boxplus K_{i})) |
|  |  |  L_{i+1}=R_{i} |
|  [L_{i+1},R_{i+1}]=F_{D}(L_{i},R_{i},K_{i}) |  \Leftrightarrow  |  R_{i+1}=R^{-1}(L_{i})\oplus r(S(R_{i}\boxminus K_{i})) |
|  |  |  L_{i+1}=R_{i} |
|  [KL_{i+1},KR_{i+1}]=F_{K}(KL_{i},KR_{i},C_{i}) |  \Leftrightarrow  |  KR_{i+1}=KL_{i}\oplus R(r(S(KR_{i}\boxplus C_{i}))) |
|  |  |  KL_{i+1}=KR_{i} |
בפסאודו קוד הבא מומחש תהליך ההצפנה כולו. הפונקציה מקבלת את בלוק הטקסט הגלוי  P ומפתח סודי  K ומייצרת את  C, כאשר שלושתם באורך  n סיביות וכל הפעולות בפונקציה מבוצעות ברמת מילים באורך  b סיביות.
הסימן  \| מייצג שרשור. הפונקציה  r היא הזזה מעגלית ברמת סיביות והפונקציה  R היא הזזה מעגלית ברמת מילים. הפונקציה  {\text{Swap}}(L,R) פשוט מחליפה ערכים בין  L ו- R. פענוח מתבצע באופן זהה למעט הקריאה לפונקציה  F_{D}. לביטחון מינימלי מספר הסבבים הרצוי הוא  \textstyle {\frac {3n}{4}}+2\cdot (n_{b}+\lfloor b/2\rfloor ) וכן הוא צריך להיות אי זוגי. כאן ההנחה היא שגודל מילה הוא לפחות 8 סיביות. הקבועים  C(i) המשמשים כמפתחות הצפנה לרשת פייסטל בשלב הכנת המפתח הוא וקטור של  n_{b} מילים המאופסות כולן למעט המילה הכי פחות משמעותית (LSW) המכילה את הערך i (מונה הסבב).
ביטחון ויעילות

צופן SEA מבוסס על רשת פייסטל שנחקרה על ידי רבים ונחשבת לבטוחה. והוא נחשב מבין הצפנים היעילם ביותר בחומרה עם פחות מ-2280 GE (שערים). זהו צופן חדש יחסית ולכן נכון לשנת 2017 אין עדיין קריפטואנליזה נרחבת שלו.
ראו גם

צופן בלוקים
AES
הערות שוליים

↑  Standaert FX., Piret G., Gershenfeld N., Quisquater JJ. (2006) SEA: A Scalable Encryption Algorithm for Small Embedded Applications. In: Domingo-Ferrer J., Posegga J., Schreckling D. (eds) Smart Card Research and Advanced Applications. CARDIS 2006. Lecture Notes in Computer Science, vol 3928. Springer, Berlin, Heidelberg
↑  F.-X. Standaert, G. Piret, N. Gershenfeld, and J.-J. Quisquater, "SEA: A Scalable Encryption Algorithm for Small Embedded Applications," in the Proceedings of CARDIS 2006, ser. LNCS, vol. 3928, Taragona, Spain, 2006, pp. 222–236.
פונקציית הסבב הפנימית עם פונקציית המפתח של צופן SEA
אג'יאן איירליינס

מטוס איירבוס A320 של החברה נוחת בנתב"ג
מטוס איירבוס A321 של החברה
אג'יאן איירליינס (ביוונית: Αεροπορία Αιγαίου, באנגלית: Aegean Airlines) היא חברת התעופה הלאומית של יוון והגדולה במדינה. בסיסה הראשי נמצא בנמל התעופה אלפתריוס וניזלוס באתונה. על פי סקר שנערך ב-2016, החברה נבחרה לחברה הרביעית הכי אהובה באירופה.
תולדות החברה

אג'יאן איירליינס נוסדה בשנת 1987, כחברה לביצוע טיסות VIP, טיסות עסקים, וטיסות אמבולנס. במאי 1999 החלה לבצע טיסות נוסעים סדירות בין אתונה לסלוניקי ולהרקליון כשהיא משתמשת במטוסי RJ-100.
בשנת 2005 חתמה על הסכם שותפות עם לופטהנזה. שיתוף זה כולל שימוש של אג'יאן איירליינס במועדון הנוסע המתמיד Miles & More, וכן כל טיסות אג'יאן מבוצעות בשותפות קוד עם לופטהנזה. החברה זכתה בשנת 2018 בפרס חברת התעופה העולמית Skytrax, בתור חברת התעופה האזורית הטובה באירופה. לוח הזמנים של שנת 2019 כלל רשת של 151 יעדים, 31 מקומיים ו-120 בינלאומיים ב-44 מדינות. הטיסות בוצעו עם אחד הציים הצעירים ביותר באירופה, הכולל 61 מטוסים.
בשנת 2014 רכשה החברה את חברת התעופה אולימפיק אייר. הרכישה עוכבה זמן רב על ידי הרשויות האירופאיות בשל החשש מחוסר תחרותיות בשוק התעופה היווני. כתוצאה מכך עומדים לרשות הנוסעים תדרי הטיסה וחיבורים גדולים יותר, כמו גם שיפור הנגישות לאיי יוון, כולל חלק מהמרוחקים יותר. כיום אולימפיק אייר ממשיכה לפעול באופן עצמאי והיא מפעילה רשת ענפה של קווים פנימיים ביוון וכן קו ללרנקה שבקפריסין.
צי המטוסים

צי המטוסים של החברה נכון לדצמבר 2022:
| כלי טיס |  | בצי |  | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- | --- |
| איירבוס A319-100 | BAE/Avro Rj 146-100 | 1 | 5 | החברה מזמינה 3 מטוסי A319 | 12 | 132 | 144 |  |
| איירבוס A320-200 | BAE/Avro RJ 100 | 7 | 10 | — | 12 | 162 | 174 |  |
| איירבוס A320neo | A320-100ceo | 1 | 22 | 20 | טרם נקבע | טרם נקבע | טרם נקבע |  |
| איירבוס A321-200 | A321-100ceo | 11 |  | — | 12 | 189 | 201 |  |
| איירבוס A321neo | A321LR | 7 | 24 | 10 | טרם נקבע | טרם נקבע | טרם נקבע |  |
| סה"כ |  | 49 |  | 30 |  |  |  |  |
פעילות החברה בישראל

נכון ל-2023, מפעילה החברה 2 טיסות יומיות סדירות בין נמל התעופה בן-גוריון לנמל התעופה הבינלאומי אתונה-אלפתריוס וניזלוס באתונה. קו סדיר נוסף של החברה הוא בין נמל התעופה בן-גוריון לסלוניקי המופעל בתדירות של 3 טיסות שבועיות.
בנוסף, מפעילה החברה טיסות שכר בחודשי הקיץ בין נמל התעופה בן-גוריון ליעדים שונים ביוון בין היתר לרודוס, כרתים, ומיקונוס.
הערות שוליים

↑  Aegean Airlines, Tal Aviation Group
↑  פרטי צי המטוסים של אג'יאן איירליינס, באתר airfleets.net (באנגלית)
| --- | --- |
בקרת זהויות :  NLG: 316149
אומרטה

אומרטה (באיטלקית: Omertà) הוא ביטוי לקוד השתיקה בעולם הפשע המאורגן. ביטוי זה היה נפוץ באזורים מסוימים באיטליה (דרום איטליה וסיציליה), ומשמעותו היא "לעולם לא לערב את המשטרה או את השלטונות". העונש על הפרת קוד האמרטה יכול, במקרים מסוימים, להיות מוות.
לשון הקוד המקורי (מתורגם לאנגלית) מובא בשיר Omerta של להקת Lamb of God:
"Whoever appeals to the law against his fellow man is either a fool or a coward. Whoever cannot take care of themselves without that law is both. For a wounded man shall say to his assailant, 'If I live, I will kill you. If I die, You are forgiven. '
Such is the rule of honor."
ומשמעותו:
"כל הפונה לשלטונות (החוק) נגד אחיו העמיתים הוא טיפש או פחדן. מי שאינם יכולים לדאוג לעצמם מבלעדי אותם חוקים - שניהם. על אדם פצוע לומר לתוקפו - 'אם אחיה, אהרוג אותך. אם אמות, אתה מחול'. זהו חוק הכבוד".
מקור הביטוי הוא במאפיה הסיציליאנית. כאשר מצטרפים חברים חדשים למאפיה הם נשבעים לשמור על קוד השתיקה, לא לגלות (לשלטונות ולאחרים) את סודות הארגון ולא להלשין על חבריו. אולם קוד השתיקה אינו מכוון רק לחברים פעילים במאפיה, אלא גם לאחרים בסביבתם.
כך, למשל, במקרים של רצח המתבצע על ידי אחד מארגוני המאפיה. במקרים כאלה מצופה מתושבי המקום שלא לזכור כל פרט אודות האירוע ולא למסור דבר למשטרה.
ג'ו ואלאצ'י היה חבר המאפיה הראשון בארצות הברית שהפר את קוד האומרטה ואישר את קיומה של המאפיה. ואלאצ'י היה רוצח מורשע בשירות המאפיה. הוא הסכים להעיד בפני הקונגרס של ארצות הברית בשנת 1963, בתמורה להפחתה בעונשו. בזכות עדותו נחשפה לראשונה המאפיה האיטלקית האמריקאית. בשנת 1966 ניסה ואלאצ'י להתאבד בתאו בכלא, אך הסוהרים הצילו את חייו. בשנת 1971 מת מהתקף לב.
האומרטה, קוד השתיקה, הוא מרכיב משמעותי גם בספרות ובקולנוע, העוסקים בפשע המאורגן.
ראו גם

קשר שתיקה
אוגוסט בראבה

| --- | --- |
אוּגוּסְט בְּרָאבֶה (סביב 1850)
אוּגוּסְט בְּרָאבֶה (סביב 1850)
 לידה:  23 באוגוסט 1811 אנוניי, צרפת 
 פטירה:  30 במרץ 1863 (בגיל 51) לה שנה, צרפת 
 ענף מדעי:  פיזיקה, מתמטיקה
 מקום מגורים:  צרפת
 מקום לימודים:  אקול פוליטקניק  קולז' סטניסלס בפריז 
 מוסדות:  אוניברסיטת ליון 
 פרסים והוקרה:  קצין בלגיון הכבוד (1856) 
 תרומות עיקריות
 עבודות בתחום הקריסטלוגרפיה (סריגי בראבה וחוקי בראבה)
 
אוֹגוּסְט בְּרָאבֶה (בצרפתית: Auguste Bravais‏; 23 באוגוסט 1811 – 30 במרץ 1863) היה פיזיקאי ומתמטיקאי צרפתי הידוע בעיקר בשל עבודתו בתחום הקריסטלוגרפיה (סריגי בראבה וחוקי בראבה). בראבה חקר גם את תופעת המגנטיות, את זוהר הקוטב, מטאורולוגיה, גאוגרפיה בוטנית, אסטרונומיה והידרוגרפיה.